
Татарстан Республикасы Президенты Рөстәм Миңнеханов «Волга-Днепр» компанияләр төркеме җитәкчелеге белән очрашты. Очрашу МАКС-2021 халыкара авиация-космос салоны мәйданчыгында узды.

Очрашуда быел Казанда базарның төп вәкилләре катнашында электрон коммерция һәм интеграцияләнгән хезмәтләр буенча конференция үткәрү мөмкинлеге турында фикер алыштылар. Чарада катнашучылар сыйфатында - барлык транспорт төрләре буенча пассажирлар йөртүчеләр, импортерлар һәм экспортерлар булу күз алдында тотыла.

Шулай ук очрашу кысаларында Хезмәттәшлек турында килешү дә имзаланды.

«Волга-Днепр» компанияләр төркеме – аеруча авыр һәм габаритсыз йөкләр ташу сегментында дөнья лидерларының берсе. 1990 елдан халыкара базарда Россия йөк авиациясен тәкъдим итә. Төркемгә Россиянең алдынгы өч йөк авиакомпаниясе керә. Коллективта дөньяның 9 илендә 3500ләп хезмәткәр эшли.
Татарстан Президенты МАКС-2021 киңлекләрендә «Волга-Днепр» ДК башлыгы белән очрашты